Boonop word hy aangesê om ’n skouspelagtige skilderyvervalsing te ondersoek, asof hy nie genoeg regte werk het nie. En dan’s daar die glibberige aktuaris met die voorliefde vir prostitute wat die leisels van ’n groot maatskappy gaan neem, mits sy afperser nie die oorhand kry nie. Sal Kassie sy nuwe gesondheidsdieet oorleef om te kan uitvind hoe dit alles inmekaar steek?